**ΟΣΟ ΜΠΟΡΕΙΣ                                                    Κ.Π.ΚΑΒΑΦΗΣ**

ΘΕΜΑ: Η αίσθηση της αξιοπρέπειας είναι ένα στοιχείο που πρέπει να διακρίνει τον άνθρωπο σ’ όλες τις εκδηλώσεις του, ώστε να διαφυλάξει τον εαυτό του από την απειλή της μαζοποίησης.

ΕΝΟΤΗΤΕΣ:

1Η ΕΝΟΤΗΤΑ: Στροφή 1: Μην εξευτελίζεις τη ζωή σου.

2Η ΕΝΟΤΗΤΑ: Στροφή 2: Τρόποι εξευτελισμού και αποτέλεσμα.

ΓΛΩΣΣΑ: Ιδιότυπη, κράμα λόγιας και δημοτικής γλώσσας, ζωντανή, με εκτροπές προς την καθαρεύουσα.

-          Κυριαρχούν τα ρήματα και οι μετοχές, με τις οποίες δηλώνεται ο τρόπος με τον οποίο ο άνθρωπος εξευτελίζει τη ζωή του.

ΎΦΟΣ: Πεζολογικό, απλό.

ΕΚΦΡΑΣΤΙΚΑ ΜΕΣΑ: Λιτά. Παρομοίωση.

ΜΕΤΡΟ: Ιαμβικός στίχος.

ΙΔΕΕΣ – ΣΥΝΑΙΣΘΗΜΑΤΑ:

-          Εκφράζει μέσα από τις συμβουλές μια προσωπική στάση ζωής: όσο μπορεί ο άνθρωπος να κρατά την αξιοπρέπειά του.

**ΣΤΑ 200 Π.Χ.                                                      Κ.Π.ΚΑΒΑΦΗΣ**

ΘΕΜΑ: Ο φανταστικός ομιλητής του ποιήματος Στα 200π.Χ., εκπροσωπώντας τον ελληνικό πληθυσμό των ελληνιστικών βασιλείων, διαβάζει την επιγραφή που συνόδευε τα λάφυρα που αφιέρωσε ο Μ.Αλέξανδρος στον Παρθενώνα. Στη συνέχεια κάνει μια επισκόπηση των ιστορικών γεγονότων που συντελέστηκαν πριν από 130 χρόνια, σχολιάζοντας ειρωνικά την άρνηση των Λακεδαιμονίων να συμμετάσχουν στην πανελλήνια εκστρατεία.

ΕΝΟΤΗΤΕΣ:

1Η ΕΝΟΤΗΤΑ: στ.1-11: Το πρόσχημα των Λακεδαιμονίων.

2Η ΕΝΟΤΗΤΑ: στ.12-17: Σαρωτική προέλαση.

3Η ΕΝΟΤΗΤΑ: στ.18-23: Πανελλήνια εκστρατεία – κόσμος μέγας.

4Η ΕΝΟΤΗΤΑ: στ.24-32: Επικράτηση του Ελληνισμού.

ΠΡΟΣΩΠΑ: Ο φανταστικός ομιλητής του ποιήματος εκπροσωπεί τον ελληνικό κόσμο των ελληνιστικών βασιλείων.

ΓΛΩΣΣΑ: Ιδιότυπη, κράμα λόγιας και δημοτικής.

ΎΦΟΣ: Πεζολογικό, θριαμβικό σε μερικά σημεία και σε κάποια άλλα ειρωνικό.

ΕΚΦΡΑΣΤΙΚΑ ΜΕΣΑ:

-          Δυναμικά και εύστοχα επίθετα.

-          Παρομοίωση.

ΜΕΤΡΟ: Ιαμβικό.

ΙΔΕΕΣ – ΣΥΝΑΙΣΘΗΜΑΤΑ:

-          Ιστορικό ποίημα.

-          Ο φανταστικός ομιλητής, μέσα από την ακμή των ελληνιστικών βασιλείων, μιλά για τη διάδοση της ελληνικής γλώσσας και του πολιτισμού, σχολιάζοντας ειρωνικά την απουσία των Λακεδαιμονίων.